craciuncg/RoMedQA_v1 huggingface dataset:
Finalizarea meiozei II, în cadrul procesului de ovogeneză, are loc:
1. înainte de ovulație
2. înainte de capacitație
3. în timpul fecundației
4. înainte de eliberarea enzimelor din acrozom
5. niciun răspuns corect
Răspuns corect: 3
Artrodiile prezintă următoarele elemente structurale:
1. cavitate articulară
2. capsula, membrană și cavitate articulară
3. membrană sinovială, capsula, membrană și cavitate articulară
4. suprafețe articulare și ligamente
5. suprafețe articulare, capsula, membrană, cavitate și ligamente articulare
Răspuns corect: 5
Alegeți varianta falsă:
1. inervația simpatico-parasimpatică acționează antagonist în cazul reglării secreției salivare
2. majoritatea viscerelor sunt prevăzute cu inervație simpatică și parasimpatică
3. inervația simpatico-parasimpatică acționează cooperant în cazul micțiunii
4. medulosuprarenala nu este prevazută cu inervație parasimpatică
5. sistemul simpatoadrenal intervine în termoreglare
Răspuns corect: 1
Stresul chirurgical determină creșterea secreției la nivelul:
1. pancreasului
2. glandei hipofize
3. glandelor lacrimale
4. glandelor gastrice
5. glandelor mucoasei bronșice
Răspuns corect: 2
Indicați afirmația corectă despre tiroidă:
1. secretă un hormon cu efect hipercalcemiant
2. este organizată în cordoane centrale
3. secretă hormoni care scad metabolismul bazal
4. este localizată superior de un organ limfoid central
5. este un element somatic de la nivelul extremității cefalice
Răspuns corect: 4
Cortizolul:
1. nu influențează metabolismul carbohidraților
2. hiposecreția poate determina boala Cushing
3. secreția lui este reglată prin mecanism de feedback pozitiv
4. are rol antiinflamator
5. niciun răspuns corect
Răspuns corect: 4
Despre valvele atrio-ventriculare sunt adevărate afirmațiile:
1. se deschid în timpul sistolei ventriculare
2. se deschid la debutul sistolei atriale
3. sunt deschise pe toată durata diastolei generale
4. închiderea lor produce zgomotul II cardiac
5. niciun răspuns corect
Răspuns corect: 5
Oboseala transmiterii sinaptice:
1. numărul descărcărilor neuronului postsinaptic nu este influențat
2. este un mecanism de protecție împotriva suprastimulării postsinaptice
3. apare prin stimularea singulară a sinapsei
4. poate fi rezultatul diminuării frecvenței stimulării sinaptice
5. se explică prin supraîncărcarea sinapsei cu mediator
Răspuns corect: 2
Alegeți afirmația corectă cu privire la sistemul circulator:
1. vena cavă inferioară participă la formarea venei porte
2. artera carotidă externă irigă creierul și ochiul
3. viteza sângelui în aortă este de 500 mm/s
4. canalul toracic strânge limfa din jumătatea inferioară și din pătrimea superioară dreaptă a corpului
5. circulația pulmonară începe în ventriculul stâng prin trunchiul arterei pulmonare
Răspuns corect: 3
Care este rolul ionilor de calciu în organism:
1. intervin în faza a II-a a timpului plasmatic al hemostazei fiziologice
2. coagularea laptelui produsă de labferment în jejun și ileon
3. favorizează absorbția intestinală a vitaminei D
4. determină stimularea receptorilor din canalele semicirculare membranoase
5. facilitează transportul ATP la nivelul membranei celulare
Răspuns corect: 1
Identificați afirmația falsă:
1. trunchiul nervului spinal iese la exteriorul canalului vertebral prin gaura intervertebrală
2. nervii cranieni nu au două rădăcini (dorsală și ventrală)
3. numai în condiții anormale viscerele pot fi punctul de plecare al senzației dureroase
4. coarnele laterale ale măduvei sunt vizibile în regiunea cervicală inferioară, în regiunea toracală și lombară inferioară
5. calea sistemului piramidal își are originea în cortexul cerebral
Răspuns corect: 4
Alegeți varianta CORECTĂ:
1. apărarea dobândită natural se poate realiza pasiv prin administrare de antitoxine și gamma-globuline
2. apărarea dobândită natural se poate realiza activ prin transfer transplacentar de anticorpi
3. răspunsul imun secundar se realizează pe seama limfocitelor cu memoria la un contact ulterior cu același antigen
4. anticorpul este o susbtanță macromoleculară proteică sau polizaharidică străină organismului care declanșează producerea de antigene
5. apărarea specifică se dezvoltă în urma expunerii la imunogene și se realizează prin mecanisme celulare (fagocitoză)
Răspuns corect: 3
În colon se secretă:
1. Mg2+
2. K+
3. Fe3+
4. Ca2+
5. Na+
Răspuns corect: 2
Spematogeneza este stimulată de:
1. testosteron
2. FSH
3. LH
4. adrenalină
5. insulină
Răspuns corect: 2
Metabolismul bazal este stimulat de:
1. efortul fizic
2. hormonii tiroidieni
3. toate afirmațiile sunt corecte
4. consumul caloric mare din timpul unor activități dinamice
5. stimularea simpatică
Răspuns corect: 3
Ganglionul trigeminal:
1. conține deutoneuroni senzitivi
2. din el se formează trei ramuri mixte
3. se găsește inferior de mandibulă
4. conține neuroni care inervează senzitiv tegumentul frunții
5. niciun răspuns corect
Răspuns corect: 4
Aria corticală de proiecție a analizatorului olfactiv se găsește la nivelul feței:
1. laterale a lobului temporal
2. laterale a lobului parietal
3. mediale a lobului temporal
4. laterale a lobului frontal
5. inferioare a lobului frontal
Răspuns corect: 3
Despre proteine putem afirma următoarele cu O EXCEPȚIE:
1. modificări chimice ale structurii proteinelor din compoziția cristalinului duc la opacifierea sa
2. o proteină sintetizată de celulele foliculare tiroidiene este tireostimulina
3. valoarea plasmatică a aminoacizilor este în mod normal 35-65 mg/100mL
4. intră în alcătuirea substanței fundamentale din structura țesutului osos
5. proteine histonice și nonhistonice intră în alcătuirea cromozomilor
Răspuns corect: 2
Legat de transportul moleculelor din tubul proximal în capilarele peritubulare sunt adevărate afirmațiile:
1. aminoacizii sunt transportați împotriva gradientului de concentrație
2. apa trece prin osmoză dintr-o regiune cu concentrație crescută de solviți într-una cu concentrație scăzută
3. ionii de sodiu și cei de clor sunt transportați prin același mecanism
4. ADH crește reabsorbția apei la acest nivel
5. niciun răspuns corect
Răspuns corect: 1
Legat de funcția mușchiului striat este adevărat că:
1. ATP-aza filamentelor de actină eliberează energia necesară contracției
2. energia necesară impulsului este asigurată direct de către fosfocreatină
3. în starea de relaxare regenerarea ATP-ului are loc prin respirație celulară
4. în condiții aerobe scade pH-ul sarcoplasmei
5. niciun răspuns corect
Răspuns corect: 3
Prima ramificație a sistemului aortic este reprezentată de:
1. artera subclaviculară
2. arterele coronare
3. trunchiul brahiocefalic
4. artera comună stângă
5. niciun răspuns corect
Răspuns corect: 2
Alegeți varianta corectă:
1. acomodarea se datorează elasticității cristalinului, aparatului suspensor al acestuia și mușchiului cohlear
2. când ochiul privește la distanță mai mare de 6 m are loc punerea în tensiune a cristaloidei, comprimând cristalinul
3. la tineri, punctul proxim se află la 6 m și punctul remotum la 25 cm de ochi
4. când ochiul privește la distanță mai mică de 6 m tensiunea în cristaloidă crește, iar cristalinul se aplatizează
5. când cristalinul devine mai gros și mai puțin elastic, boala se numește miopie
Răspuns corect: 2
Mecanismul umoral de feedback negativ este declanșat de următoarele situații, cu excepția:
1. concentrația crescută de cortizol asupra hipofizei anterioare
2. concentrația crescută de hormoni tiroidieni asupra adenohipofizei și hipotalamusului
3. concentrația crescută sanguină de Ca2+ asupra scăderii secreției de PTH
4. concentrația crescută de glucoză sanguină asupra creșterii secreției de insulină
5. concentrația crescută de estrogeni asupra gonadelor
Răspuns corect: 5
Despre colonul sigmoid este fals să se afirme că:
1. are în peretele său sinapse colinergice
2. motilitatea sa poate fi inhibată și stimulată de neuroni din măduva spinării
3. are aceeași sursă arterială cu partea superioară a rectului
4. are origine embriologică endodermală
5. intervine în absorbția apei și electroliților
Răspuns corect: 5
Următorii hormoni au rol în metabolismul glucidic:
1. insulina, prin stimularea glicogenogenezei hepatice și musculare
2. cortizolul plasmatic liber, prin stimularea glicogenolizei
3. adrenalina, prin stimularea catabolismului acizilor grași
4. glucagonul prin activarea gluconeogenezei și lipogenezei
5. estrogenii, prin stimularea anabolismului proteic
Răspuns corect: 1
Care dintre asociațiile de mai jos este falsă:
1. nervul III- mușchiul sfincter al irisului
2. nervul VI- mușchiul drept extern
3. nervul III- mușchiul oblic inferior
4. nervul III- fibrele radiare ale mușchiului ciliar
5. nervul IV- mușchiul oblic superior
Răspuns corect: 4
În timpul inspirației aerul parcurge în ordine următoarele trasee:
1. cavitatea bucală, laringe, faringe, trahee, bronhii
2. cavitatea bucală, faringe, trahee, laringe, bronhii
3. cavitatea bucală, trahee, laringe, faringe, bronhii
4. cavitatea nazală, faringe, laringe, trahee, bronhii
5. cavitatea nazală, laringe, faringe, trahee, bronhii
Răspuns corect: 4
Alegeți varianta CORECTĂ:
1. efectul stimulării simpatice asupra tractului urinar este reducerea debitului urinar și creșterea secreției de renină
2. în cazul sistemului simpatic, sinapse dintre fibrele pre- și postganglionară are loc în ganglionii laterovertebrali, aparținând lanțurilor prevertebrale
3. sinapsele care folosesc acetilcolina se numesc adrenergice
4. reflexul condiționat este un răspuns dobândit pe care centrii nervoși îl dau unui stimul inițial fără importanță biologică
5. există câteva organe prevăzute cu inervație parasimpatică cum ar fi: medulosuprarenale, glande sudoripare, majoritatea vaselor sangvine
Răspuns corect: 4
Lumina traversează straturile retinei în următoarea ordine:
1. neuroni multipolari - neuroni receptori - neuroni bipolari
2. neuroni receptori - neuroni bipolari - neuroni multipolari
3. neuroni multipolari - neuroni bipolari - neuroni receptori
4. neuroni receptori - neuroni multipolari - neuroni bipolari
5. niciun răspuns corect
Răspuns corect: 3
Indicați structura anatomică ce nu participă la realizarea circuitului enterohepatic:
1. vena portă
2. duodenul
3. pancreasul
4. canalul coledoc
5. ficatul
Răspuns corect: 3
Administrarea de tiroxină la un copil cu creștere deficitară sugerează un diagnostic de:
1. nanism
2. gușă exoftalmică
3. cretinism
4. mixedem
5. niciun răspuns corect
Răspuns corect: 3
În structura mușchiului scheletic există: (1) endomisium, (2) fascia superficială, (3) epimisium, (4) perimisium. Ordinea lor dinspre profund spre superficial este următoarea:
1. 1,4,2,3
2. 1,4,3,2
3. 1,2,3,4
4. 2,1,3,4
5. niciun răspuns corect
Răspuns corect: 2
Care dintre următoarele componente ale urinei finale se elimină în cantitatea cea mai mare pe 24 de ore:
1. fosfor
2. clor
3. uree
4. sodiu
5. creatinină
Răspuns corect: 3
Despre sângele din arteriola eferentă este corectă afirmația:
1. provine din capilarele peritubulare
2. participă la filtrarea glomerulară
3. este colectat în arteriola aferentă
4. conține limfocite
5. intră în glomerul
Răspuns corect: 4
Adrenalina nu determină:
1. creșterea debitului cardiac
2. contracția pilorului
3. vasoconstricție musculară
4. contracția mușchilor radiari ai irisului
5. contracția mușchilor erectori ai firelor de păr
Răspuns corect: 3
Precizați afirmația corectă cu privire la calea sistemului piramidal:
1. dintre cele 1.000.000 de fibre ale fasciculului piramidal, circa 700.000 sunt amielinice
2. fibrele care se încrucișează la nivelul bulbului formează decusația piramidală și trec în cordonul lateral al măduvei
3. în jur de 25% din fibre se încrucișează la nivelul bulbului
4. are originea în cortexul cerebral, controlând motilitatea voluntară și involuntară
5. fibrele fasciculului piramidal străbat talamusul și toate cele trei etaje ale trunchiului cerebral
Răspuns corect: 2
Alegeți varianta corectă:
1. rețeaua capilară peritubulară primește sânge din arteriolele aferente
2. cea mai mare parte a rețelei capilare peritubulare se găsește în cortexul renal, de-a lungul 
ansei Henle
3. debitul sanguin renal este de 1800 mL/min
4. debitul filtrării glomerulare este de 125 mL/min
5. lichidul care filtrează din capilarele glomerulare în capsula Bowman se numește urină 
finală
Răspuns corect: 4
Alegeți varianta corectă:
1. corpul ciliar prezintă în structura sa procesele ciliare, mușchiul ciliar fiind dispus înaintea orei serrata
2. irisul prezintă în mijloc pupila și este situat pe fața posterioară a cristalinului
3. sclerotica este transparentă și la nivelul său se inseră mușchii extrinseci ai globului ocular
4. celulele amacrine se găsesc printre celulele fotoreceptoare cu conuri și cu bastonașe având rol de susținere a acestora din urmă
5. corpul vitros se găsește înapoia cristalinului, este transparent, nu are vase sanguine dar are în structura sa numeroase fibre nervoase
Răspuns corect: 1
Alegeți varianta corectă privind neocortexul:
1. prin funcția sa senzitivă se realizează percepția complexă a lumii înconjurătoare
2. prin funcția sa de asociație se realizează legatura cu segmentele corticale ale analizatorilor
3. controlează întreaga activitate motorie somatică, voluntară și involuntară
4. este sediul centrului vorbirii
5. este alcătuit din 12 straturi celulare
Răspuns corect: 3
Afirmația corectă cu privire la globul ocular este:
1. corpul ciliar se află imediat înaintea orei serrata
2. retina se întinde anterior de ora serrata
3. sclerotica reprezintă 1/6 din tunica fibroasă
4. corneea are în structura sa numeroase vase sanguine
5. fibrele radiare ale mușchiului ciliar sunt inervate de parasimpatic
Răspuns corect: 1
La nivelul unui țesut epitelial simplu pavimentos pot avea loc următoarele:
1. reabsorbția apei la nivelul tubilor renali
2. ingestia bacteriilor de către trombocite
3. difuziunea oxigenului din capilare în plămâni
4. eliberarea neurotransmițătorilor de către microglii
5. niciun răspuns corect
Răspuns corect: 1
Care dintre următoarele afirmații sunt adevărate:
1. artera poplitee se găsește pe fața anterioară a genunchiului
2. prostata este vascularizată de ramuri din artera iliacă internă
3. sângele venos al esofagului este colectat de sistemul azygos în vena cavă inferioară
4. artera iliacă externă părăsește bazinul, ajungând pe fața posterioară a coapsei
5. artera iliacă internă are ramuri viscerale pentru pereții bazinului
Răspuns corect: 2
Cortizolul:
1. are rol antiinflamator
2. secreția lui este reglată prin mecanism de feedback pozitiv
3. hiposecreția poate determina boala Cushing
4. nu influențează metabolismul carbohidraților
5. niciun răspuns corect
Răspuns corect: 1
În expirație:
1. se contractă mușchii gâtului
2. presiunea alveolară este de 0 cm H2O
3. presiunea alveolară este mai mare decât cea atmosferică
4. în plămân pătrunde o cantitate de aer de 1500 ml în inspirația forțată
5. diafragma se orizontalizează, micșorându-și bolta
Răspuns corect: 3
Care este afirmația CORECTĂ cu privire la STH:
1. stimulează creșterea creierului
2. inhibă condrogeneza
3. după pubertate produce îngroșarea oaselor late
4. este secretat de lobul posterior hipofizar
5. majoritatea efectelor sale se exercită indirect
Răspuns corect: 5
Volumul rezidual:
1. nu își schimbă compoziția prin ventilație
2. este volumul aerului din plămâni la sfârșitul expirului forțat
3. este o parte din capacitatea vitală
4. are valoarea de 1500 mL pentru fiecare plămân
5. este volumul cutiei toracice la sfârșitul expirului normal
Răspuns corect: 2
Identificați afirmația CORECTĂ:
1. aspirația toracică este un proces care se manifestă mai ales în expirație
2. oxihemoglobina rezultată din hemoglobina redusă imprimă sângelui venos culoarea roșie violacee
3. concentrația gazelor în aerul alveolar este identică cu cea din aerul atmosferic
4. cu ajutorul aparatului Donders se poate determina volumul rezidual
5. în hipertensiunea pulmonară, rezistența în circulația pulmonară crește datorită scăderii numărului de capilare pulmonare
Răspuns corect: 5
Referitor la cerumen este adevărat că:
1. este o substanță vâscoasă cu rol de captare a microorganismelor
2. este o substanță albă, translucidă, odorată
3. este o substanță uleioasă, ce păstrează pielea flexibilă
4. este o substanță transparentă ce se transformă în cheratină
5. niciun răspuns corect
Răspuns corect: 1
Privind forțele de recul care stau la baza inspirației:
1. participă și forțele elastice produse de tensiunea superficială a surfactantului
2. forța de tensiune superficială care se adaugă elasticității țesutului pulmonar favorizează inspirația
3. participă și forțele elastice ale țesutului pulmonar însuși
4. sunt de două tipuri
5. toate afirmațiile acestei grile sunt false
Răspuns corect: 5
Neuronii medulari alfa inervează una dintre următoarele structuri:
1. fibrele cu lanț nuclear
2. fibrele cu sac nuclear
3. toate fibrele musculare intrafusale
4. fibrele musculare netede
5. fibrele musculare extrafusale
Răspuns corect: 5
Următoarele afirmații sunt adevărate despre sistemul nervos simpatic, cu excepția:
1. folosesc ca neurotransmițători noradrenalina
2. cresc ritmul cardiac
3. are originea în SNC pe traiectul cervico-toraco-lombar
4. fibrele preganglionare simpatice sunt denumite și fibre adrenergice
5. niciun răspuns corect
Răspuns corect: 4
Alegeți varianta CORECTĂ:
1. concentrația normală a aminoacizilor în sânge este între 35-65 mg/100 mL de plasmă
2. tiroxina și cortizolul stimulează procesele de sinteză a proteinelor
3. stimularea sistemului vegetativ simpatic antrenează predominanța proceselor anabolice
4. hormonul de creștere, testosteronul și hormonii estrogeni stimulează procesele de catabolism al proteinelor
5. aminoacizii pot difuza prin porii membranei celulare deoarece au molecule mici
Răspuns corect: 1
Alegeți varianta FALSĂ privind bursele:
1. sunt fascicule groase învelite de o capsulă
2. facilitează alunecarea tendoanelor pe suprafața oaselor
3. sunt atașate de piele și proeminențele adiacente
4. sunt căptușite de membrane sinoviale
5. continuă cavitățile sinoviale din vecinătate
Răspuns corect: 1
Despre pârghiile aparatului locomotor se pot afirma următoarele, cu excepția:
1. asigură susținerea corpului
2. asupra lor acționează mușchii
3. cea de ordinul I se referă la articulația craniului cu coloana vertebrală
4. cea de ordinul II, se referă la articulația dintre osul brațului și cele ale antebrațului
5. pârghiile aparatului locomotor sunt de ordinul I, II și III
Răspuns corect: 4
Circumcizia:
1. este îndepărtarea chirurgicală a prepuțului
2. este intervenția chirurgicală pentru scoaterea testiculelor din scrot
3. stimulează maturarea tubilor seminiferi și producerea spermei
4. este intervenția chirurgicală practicată pentru aducerea testiculelor în scrot
5. niciun răspuns corect
Răspuns corect: 1
Glucocorticoizii determină:
1. creșterea numărului de plachete
2. scăderea numărului de hematii
3. scăderea numărului de neutrofile
4. creșterea numărului de eozinofile circulante
5. limfocitoză
Răspuns corect: 1
Care afirmație caracterizează volumul rezidual?
1. intră în alcătuirea capacității vitale
2. pentru măsurarea sa se utilizează metode de măsurare speciale
3. reprezintă volumul de aer prezent în plămâni după un inspir forțat
4. are o valoare aproximativ egală cu a volumului curent
5. niciunul de mai sus
Răspuns corect: 2
Despre tetanosul muscular se poate face următoarea afirmație:
1. tetanosul incomplet este reprezentat grafic ca un platou regulat
2. pentru obținerea contracției tetanice, stimulii se vor aplica la intervale scurte, neregulate
3. tetanosul complet exprimă sumația totală a secuselor
4. tetanosul este un răspuns contractil la un stimul de intensitate mare
5. o secusă este o sumație de contracții tetanice
Răspuns corect: 3
Alegeți afirmația FALSĂ cu privire la măduva spinării:
1. limita inferioară a măduvei spinării se află în dreptul vertebrei L2
2. limita superioară a măduvei spinării corespunde găurii occipitale
3. sub vertebra L2 măduva spinării se prelungește cu conul medular
4. nervii toracali și lombari cu direcție aproape verticală formează coada de cal
5. limita superioară a măduvei spinării corespunde emergenței primului nerv spinal
Răspuns corect: 4
Stimularea nervoasă vegetativă care produce midriază poate face ca acest efect să fie însoțit de:
1. anxietate
2. bradicardie
3. vasoconstricție a vaselor din mușchi
4. adinamie
5. hipoglicemie
Răspuns corect: 1
Următoarele afirmații legate de diencefal sunt false, cu excepția:
1. este alcătuit dintr-o structură ce este stație de releu pentru calea vizuală și auditivă
2. hipofiza este un centru superior de integrare, reglare și coordonare ale principalelor funcții ale organismului
3. epitalamusul are rol în termoreglare
4. cuprinde o structură ce este stație de releu pe calea sensibilității proprioceptive de control a mișcării
5. cuprinde o structură ce are rol de glandă endocrină (hipofiza)
Răspuns corect: 1
Cu privire la analizatori este corect să se afirme:
1. receptorii gustativi sunt stimulați chimic de excitanți care vin în contact cu dendritele lor
2. tractul optic conduce impulsuri nervoase spre metatalamus și spre coliculii cvadrigemeni superiori
3. forțele de inerție produse de accelerări determină deformarea cililor acoperiți de membrana tectoria
4. aparatul dioptric ocular funcționează ca o lentilă convergentă cu putere minimă de refracție de 40 dioptrii
5. neuronii bipolari pot fi receptori tonici pentru că se adaptează în timpul aplicării stimulului odorant
Răspuns corect: 2
Referitor la acidul piruvic este greșită afirmația:
1. se transformă în prezența oxigenului în acetilcoenzima A
2. prin glicoliză, din acid piruvic se formează 2 molecule de glucoză
3. în condiții de anaerobioză, acidul piruvic se transformă în acid lactic
4. prin glicoliză, dintr-o moleculă de glucoză se formează 2 molecule de acid piruvic
5. cantități mari de acid piruvic se formează în cursul glicolizei anaerobe
Răspuns corect: 2
Care dintre următoarele reflexe vegetative au centrul la nivelul trunchiului cerebral?
1. salivare, în nucleul salivator inferior din puntea lui Varolio și superior din bulbul rahidian
2. constrictor pupilar, în nucleul accesor al nervului oculomotor din mezencefal
3. vasoconstrictor, în nucleul dorsal al nervului pneumogastric din bulbul rahidian
4. bronhodilatator, în nucleul solitar din bulbul rahidian
5. masticator, în nucleul motor al nervului trigemen din puntea lui Varolio
Răspuns corect: 2
Membrana eritrocitului nu prezintă:
1. fosfolipide
2. colesterol
3. glicolipide
4. aglutinine
5. aglutinogene
Răspuns corect: 4
Sucul pancreatic conține:
1. tripsină, ce degradează proteinele în peptide
2. ioni de bicarbonat, ce neutralizează aciditatea bilei
3. amilază pancreatică, secretată de insulele Langerhans
4. lactază, ce descompune zaharoza în glucoză și fructoză
5. niciun răspuns corect
Răspuns corect: 1
Dintre următoarele glande, nu este o glandă anexă a tubului digestiv:
1. glandele sublinguale
2. glanda parotidă
3. ficatul
4. glandele paratiroide
5. pancreasul
Răspuns corect: 4
Care dintre următoarele afirmații este corectă?
1. prin metabolizarea unui cetoacid în ciclul Krebs rezultă CO2 și H2O
2. gluconeogeneza constă în transformarea glucozei în acizi grași
3. prin beta-oxidarea aminoacizilor se eliberează energie
4. insulina stimulează lipoliza
5. glicogenogeneza se face prin transformarea acizilor grași și a aminoacizilor în glicogen
Răspuns corect: 1
Alegeți afirmația FALSĂ:
1. artera carotidă externă irigă gâtul, regiunile occipitală și temporală și viscerele feței
2. cardiopatia ischemică se datorează scăderii debitului sanguin la nivelul circulației coronariene
3. în inspirație, datorită ridicării diafragmului, efectul de presă abdominală este accentuat, împingând sângele spre inimă
4. zgomotul II cardiac este mai scurt, mai acut și mai puțin intens
5. unda P, de pe traseul EKG, reprezintă depolarizarea atrială
Răspuns corect: 3
Ca urmare a filtrării glomerulare se produce:
1. reglarea echilibrului acido-bazic
2. urina finală
3. urina acidifiată, datorită aldosteronului
4. adaptarea volumului diurezei la starea de hidratare a organismului
5. niciun răspuns de mai sus
Răspuns corect: 5